Χρηματοδότηση ελληνικών και ελληνόκτητων ναυτιλιακών επιχειρήσεων:
Creators: name: Τάπαλη, Τζούλια Γεωργίου
Publisher: name: Aristotle University of Thessaloniki
Year: 2009
Subjects: Χρηματοδότηση ναυτιλιακών επιχειρήσεων
Ναυτιλιακά δάνεια
Χρηματοδότηση ελληνικής και ελληνόκτητης ναυτιλίας
Κίνδυνοι των ναυτιλιακών χρηματοδοτήσεων
Οικονομική κρίση και χρηματοδότηση ναυτιλίας
Finance of shipping companies
Shipping loans
Finance of greek and greek owned shipping
Dangers of shipping finance
Financial crisis and shipping finance

description: Η πραγματοποίηση των ναυτιλιακών επενδύσεων, όπως της αγοράς ενός πλοίου, απαιτεί κεφάλαια μεγάλου ύψους. Οι ναυτιλιακοί κύκλοι επηρεάζουν την λειτουργία της ναυτιλιακής αγοράς, οπότε οι τιμές των ναύλων και οι αξίες των πλοίων είναι ιδιαίτερα ευμετάβλητες. Oι πλοιοκτήτες θα πρέπει λοιπόν να ενεργούν συγκρατημένα και να επιλέγουν την κατάλληλη χρονική στιγμή για τη λήψη μιας επενδυτικής απόφασης. Βέβαια, η οικονομική κρίση η οποία εκδηλώθηκε πρόσφατα και συνεχίζεται μέχρι σήμερα, επηρέασε όπως ήταν αναμενόμενο και τον κλάδο της ναυτιλίας. Ως αποτέλεσμα της κρίσης αυτής, οι τιμές των ναύλων και οι αξίες των πλοίων σημείωσαν ραγδαία μείωση. Η παρούσα διπλωματική εργασία αναλύει τις διάφορες μεθόδους άντλησης κεφαλαίων που χρησιμοποιούν οι ναυτιλιακές εταιρείες, δίνοντας μεγαλύτερη έμφαση στην τραπεζική δανειοδότηση, η οποία αποτελεί την πιο παραδοσιακή μορφή χρηματοδότησης του ναυτιλιακού κλάδου. Παρουσιάζονται οι προϋποθέσεις και η διαδικασία χορήγησης ναυτιλιακών δανείων καθώς και η πολιτική που ακολουθούν οι ναυτιλιακές τράπεζες που στηρίζουν την ελληνική και ελληνόκτητη ναυτιλία. Γίνεται αναφορά στους κυριότερους κινδύνους που καλούνται να αντιμετωπίσουν οι ναυτιλιακές εταιρείες και οι τράπεζες καθώς και στο σχέδιο της «Βασιλείας ΙΙ» το οποίο θα θέσει νέους όρους στη λειτουργία των τραπεζών. Επίσης, προσεγγίζεται η ελληνική πραγματικότητα μέσω της παρουσίασης χρήσιμων πινάκων και διαγραμμάτων που αφορούν τα ναυτιλιακά δάνεια. Εξετάζεται πως η οικονομική κρίση έχει επηρεάσει τα ποσοστά χρηματοδότησης, τους δανειακούς όρους και τις σχέσεις μεταξύ των χρηματοπιστωτικών ιδρυμάτων και των ναυτιλιακών εταιρειών. Βάσει της παραπάνω ανάλυσης, προκύπτουν χρήσιμα συμπεράσματα για το πλαίσιο χρηματοδότησης της ναυτιλίας. Οι πλοιοκτήτες στρέφονται κυρίως στον τραπεζικό δανεισμό ενώ έχουν αναπτυχθεί και εναλλακτικές μορφές χρηματοδότησης, όπως η εισαγωγή στο χρηματιστήριο, η χρηματοδοτική μίσθωση, η ενδιάμεση χρηματοδότηση και άλλες. Ο πιο συνηθισμένος τρόπος τραπεζικής χρηματοδότησης αποκαλείται «project financing» και βασίζεται στο μελλοντικό πρόγραμμα ετήσιων εσόδων της ναυτιλιακής επιχείρησης (cash flow). Οι κίνδυνοι που σχετίζονται με τα ναυτιλιακά δάνεια είναι ο πιστωτικός κίνδυνος, ο χρηματοδοτικός κίνδυνος χώρας (country risk), ο κίνδυνος επιτοκίου, ο συναλλαγματικός κίνδυνος, ο κίνδυνος ρευστότητας και ο κίνδυνος χρεοκοπίας. Οι τράπεζες που χρηματοδοτούν τις ελληνικές και ελληνόκτητες επιχειρήσεις διακρίνονται σε τρεις κατηγορίες: (α) διεθνείς τράπεζες με ελληνική παρουσία, (β) διεθνείς τράπεζες χωρίς ελληνική παρουσία, (γ) ελληνικές τράπεζες. Στην παρούσα φάση παρατηρείται απροθυμία από πλευράς των τραπεζών για χορήγηση ναυτιλιακών δανείων. Οι ναυτιλιακές επιχειρήσεις δυσκολεύονται ν’ ανταποκριθούν στις δανειακές τους υποχρεώσεις, γι’ αυτό και πολλές από αυτές προβαίνουν σε διαπραγματεύσεις με τις τράπεζες για αναδιάρθρωση των δανειακών όρων. Επομένως, καίριο ζήτημα αυτή την εποχή αποτελεί η υπέρβαση της κρίσης, η ανάκαμψη της αγοράς και η αποκατάσταση των σχέσεων μεταξύ τραπεζών και ναυτιλιακών εταιρειών.
description: The implementation of shipping investments, such as buying a ship, requires high capitals. Maritime cycles affect the operation of the shipping market, so the fare prices and the vessel values are particularly volatile.So, ship owners should act cautiously and choose the right time for taking an investment decision.Of course, the financial crisis which began recently and still continues, has influenced, as it was expected, the shipping industry. As a result of this crisis, the prices of rates and the vessel values have showed a sharp decrease. This thesis analyzes several methods that shipping companies use in order to raise capital, with more emphasis on bank lending, which is the most traditional form of shipping finance. It presents the conditions and the procedure for shipping loans. The policy of banks which support Greek and Greek – owned shipping is also examined. Moreover, there is a reference to the main risks that banks and shipping companies face and to the draft of «Basel II» which will put new conditions on the function of banks.Greek reality is being approached through the presentation of useful tables and charts about the shipping loans The way in which the economic crisis has influenced the funding rates, the loan terms and the relations between financial institutions and companies is examined as well. There are useful conclusions, based on the above analysis, which concern the fragment of shipping finance. Thus, ship owners prefer mostly bank loans, but other alternative forms of financing, such as stock markets, leasing and mezzanine financing have also been developed. The most common way of bank finance is called «project financing» and it is based on the cash flow of the shipping company. The main risks, which are related with the shipping loans, are credit risk, country risk, interest rate risk, currency risk, liquidity risk and the risk of bankruptcy. Banks supporting the Greek and Greek-owned shipping are divided into three categories: (a) international banks without a Greek presence, (b) international banks with a Greek presence and (c) Greek banks.Currently, there is a reluctance of banks to grant loans. Shipping companies have difficulty meeting their loan obligations, so many of them enter into negotiations with banks to restructure their loan terms.So, a key issue at this time is the end of the crisis, the market recovery and the restoration of relations between banks and shipping companies.